KOMPETISIE: Kersfees beKOOR – die een album wat elke huis hierdie feesseisoen móét hê | News24
KOMPETISIE: Kersfees beKOOR – die een album wat elke huis hierdie feesseisoen móét hê
< Die PE Express gee ’n paar Kersfees – beKOOR CD’s weg. Foto:TANYA VAN ZYL
MET die feesseisoen om die draai skitter min albums só helder met Bethlehem Ster-glorie soos die splinternuwe album Kersfees – beKOOR – die engelstem-koorsamestelling van 10 van Suid-Afrika se gewildste kunstenaars.
Elizma Theron, Nicholis Louw, Ray Dylan, Refentse, Brendan Peyper, Liezel Pieters, Elandré, Sean Butler, Rudi Claase en Charné Hugo is elkeen uitmuntende kuns-tenaars in eie reg, maar op hierdie album span hulle hul stemme in vol harmonie saam ter viering van die geboorte van die Koning van konings. Die album bestaan uit 14 van die mees bekende Afrikaanse Kersliedere, wat keurig deur Sean Butler omtower is in koorverwerkings met aangrypende sopraan-, alt-, tenoor- en baslyne, sowel as uitstaande solostukke.
Bekende gunstelinge soos “Stille Nag”, “Dis Kersfees”, “Somerkersfees”, “Bethlehem Ster”, “Al was ek nie daar nie”, “Jerusalem” en “Hierdie Kind” word in jou hart en siel ingesing.
Kersfees – beKOOR is ’n meesterlike verwerking van jou gunstelinge, deur jou gunstelinge – die perfekte klankbaan vir ’n gewyde, liefde-gevulde feestyd saam met jou hartsmense. Die album is nou landswyd beskikbaar.
Die PE Express het ’n paar kopieë van Kersfees – beKOOR om weg te gee. Om ’n CD te wen, gaan na ons Facebook-blad en op dié foto vertel jy net vir ons wat is jou gunsteling Kersliedjie. Wenners sal op Facebook gekontak word. Die kompetisie is slegs vir inwoners van Port Elizabeth geldig.